Sekolah Menengah Kebangsaan Aminuddin Baki, Kuala Lumpur

Sekolah Menengah Kebangsaan Aminuddin Baki, (Sekolah Cemerlang) yang lebih dikenali sebagai nama ringkasnya SMK Aminuddin Baki atau SABKL, merupakah sebuah sekolah menengah kebangsaan dalam bandar yang terletak di Jalan Kampung Pandan, Maluri, di bawah Pejabat Pendidikan Wilayah Bangsar Pudu. Pada masa kini, Sekolah Menengah Kebangsaan Aminuddin Baki memiliki 980 murid dan 68 guru[Mac 2023].

 Sejarah 

Sekolah Menengah Kebangsaan Aminuddin Baki (SMK Aminuddin Baki) ditubuhkan sebagai Sekolah Menengah Melayu pada tahun 1958, yang ditempatkan secara sementara di Sekolah Kebangsaan Kampung Baru dan Sekolah Kebangsaan Maxwell. Pada tahun 1963, lokasi Sekolah Menengah Melayu dipindahkan ke tempat sementara baharu di Sekolah Menengah Cochrane.

Pada 24 Mac 1964, Sekolah Menengah Melayu menukar nama kepada SMK Aminuddin Baki sempena tokoh pendidikan dan Ketua Penasihat Pendidikan Malaysia waktu itu, Aminuddin Baki. Di samping itu, sekolah ini juga telah berpindah sekali lagi ke sebuah tapak yang kekal hingga kini.

Dari permulaan pertubuhannya, SMK Aminuddin Baki telah menawarkan tempat untuk murid tingkatan 1 hingga tingkatan 5. Namun, pada tahun 1966, kelas Tingkatan Enam telah diperkenalkan sehingga tahun 2012. SMK Aminuddin Baki juga telah dikategorikan sebagai Sekolah Kawalan pada tahun 1987 dan membina asrama harian untuk pelajar perempuan yang ingin tinggal di situ pada 1997.

SMK Aminuddin Baki juga menjadi perintis untuk beberapa program kerajaan seperti Sekolah Tenaga Diperbaharui & Kecekapan Tenaga (TDKT) (1998), Sekolah Pintar (Smart School) (1999) dan Projek Rintis Sumber Persiarann Terbuka (Open Source Software) (2006)https://sites.google.com/moe-dl.edu.my/sabkl/pengenalan/latar-belakang.

 Misi dan Visi 

 Misi 

Melestarikan sistem pendidikan yang berkualiti untuk membangunkan potensi individu bagi memenuhi aspirasi negarahttps://sites.google.com/moe-dl.edu.my/sabkl/pengenalan/misi-dan-visi.

 Visi 

Pendidikan berkualiti, insan terdidik, negara sejahtera.

 Demografi 
+ Demografi Tahun  Jumlah Murid  Jumlah Guru 2009  1,141  99 April 2018https://www.moe.gov.my/muat-turun/laporan-dan-statistik/senarai-sekolah/565-senarai-sekolah-30-april-2018/file  840  77 Mei 2019https://www.moe.gov.my/muat-turun/laporan-dan-statistik/senarai-sekolah/2620-senarai-sekolah-rendah-dan-menengah-31-mei-2019/file  846  76 Januari 2020https://www.moe.gov.my/muat-turun/laporan-dan-statistik/senarai-sekolah/3295-senarai-sekolah-rendah-dan-menengah-jan-2020/file  859  73 Jun 2020https://www.moe.gov.my/muat-turun/laporan-dan-statistik/senarai-sekolah/3547-senarai-sekolah-rendah-dan-menengah-jun-2020/file  891  75 Jun 2021https://www.moe.gov.my/muat-turun/laporan-dan-statistik/senarai-sekolah/4808-senarai-sekolah-rendah-dan-menengah-jun-2021/file  897  72 Jun 2022https://www.moe.gov.my/en/muat-turun/laporan-dan-statistik/senarai-sekolah/5341-senarai-sekolah-rendah-dan-menengah-jun-2022/file  966  72Mac 202398068

 Alamat 

 Sekolah Menengah Kebangsaan Aminuddin Baki
 Jalan Kampung Pandan, Maluri
 55100 Kuala Lumpur
 Wilayah Persekutuan Kuala Lumpur, 
 Telefon: +603-92858219
 Faks: +603-92811905
 E-mel: wea0196@moe.edu.my

 Rujukan 

 Pautan Luar 
 Laman Google Sites SMK Aminuddin Baki.
 Laman Web Sekolah Menengah Kebangsaan Aminuddin Baki. 
 https://en.m.wikipedia.org/wiki/Aminuddin_Baki_National_Secondary_School,_Kuala_Lumpur

Kategori:Sekolah menengah di Kuala Lumpur
Kategori:Sekolah menengah kebangsaan di Kuala Lumpur
Kategori:Penubuhan 1958 di Persekutuan Tanah Melayu